رغم أن اللغه المصريه الحديثه بلهجاتها هيا المستعمله أكتر فى مصر فيه لغات تانيه زى اللغة الرسميه في مصر هي العربية القياسية، و هي الأكتر استخدام في معظم وسائل الإعلام المكتوبه. لكن اللغه المصريه الحديثه العاميه هي اللغة المحكيه و اللغه المصريه العاميه مختلفه اوى عن العربى الفصيح. اللغه المصريه العاميه عربى علا شامى علا عبرى علا فرعونى علا فارسى علا تركى علا يونانى علا طليانى علا فرنساوى علا انجليزى علا لغات تانيه . اللغه القبطيه هيا اللغه المصريه الاصليه فى اخر صورها بعد كتابتها بحروف يونانى مع حروف مصريه بدل ماكانت بتتكتب بحروف هيروغليفيه وهيراطيقيه و ديموطيقيه ، و هي فرع منفصل ضمن عيلة اللغات الأفرو-آسيوية. اللغه المصريه هيا من أوائل اللغات المكتوبه، وتم التعرف عليها من النقوش الهيروغليفيه المحفوظه علا الآثار و ألواح من ورق البردي. اللغه القبطيه مع ترانيم باليونانى و بالمصرى العامى هى لغة الصلا جوه الكنيسه القبطيه الارثوذوكسيه و الكنيسه القبطيه الكاتوليكيه. دخلت اللغه العربيه مصر نتيجة الغزو في القرن السابع الميلادي، و المصريين بيتكلمو مصرى عامى فيه منه لهجات فى المدن و الارياف و الشمال و الجنوب و الشرق و الغرب و بيدرسو عربى فى المدارس و الكليات ، وأقليه عربيه بدويه بتتكلم لهجات بدويه ، ومعظمها في سيناء.